 Alvan_Ikoku  Dem bon Alvan Azinna Ikoku for August 1, 1900, for Amanagwu Arochukwu, wey bi Abia Stet now.Fom 1911 to 1914, e go Arochukwu Government Primary School an fom 1915 to 1920,e go Hope Waddell College Calabar wia e bi len onda James Emmanuel Aggrey and na skul mates with Akanu Ibiam an Eyo Eyo Esua. For 1920, e get e fest tishin job wit The Presbyterian Church of Nigeria an Church of Scotland for Itigidi an two years leta, e bikom sinio tisha for St. Pauls Teachers Trainin College, Awka, Anambra Stet wen e dey tish for Awka. Ikoku get digri in Filosofi for University of London for 1928, by di University External Programme. For 1932, Ikoku stat Co-Educational Secondary School for West Africa: t The Aggrey Memorial Secondary School wey dey Arochukwu and nem am  afta di pesin wey e dey luk up to James E.K. Aggrey, wey bi impotant Ghana edukashon-pesin. For 1946, afta meni chenj for Konstitushion wey mek more Naijá to join  di pat of govament wen fit mek law legislative chamber, dey pik Alvan to join Eastern Nigeria House of Assembly an giv am Ministry of Education mek e kontro. For 1947, Alvan join pat of di Legislative Council for Lagos as one of three representatives for Eastern Region. 